Ապրիլի 22-ին Ստեփանակերտի քաղաքապետարանի կայքն անդրադարձել էր Երևանի Նորք-Մարաշ վարչական շրջանի նոր նախաձեռնությանը: Հայոց Մեծ Եղեռնի 101-րդ տարելիցի միջոցառումների շրջանակներում, վարչական շրջանի ղեկավարությունը նախատեսել էր Սբ Մարիամ Աստվածածին եկեղեցում մկրտել սոցիալապես անապահով, արցախյան պատերազմի մասնակից-վետերանների, սոցիալական այլ խմբերի պատկանող ընտանիքների` թվով 101 երեխաների: Վարչական շրջանի ղեկավար Վաղինակ Մկրտչյանի հրավերով Մկրտությանը մասնակից արվեցին նաև Ստեփանակերտի հանրակրթական դպրոցների 11 աշակերտներ: